text: Citronmånen truet
  06 april 2012 kl. 12.35
  Kage-producenten Dancake i Give har måttet lukke en del af produktionen på grund af mangel på æg.
  Det kan blive dyrere at sætte tænderne i et stykke citronmåne i fremtiden.
  Prisstigninger og mangel på æg har ramt kageproducenten Dancake, som nu er blevet nødt til at lukke flere produktionslinjer. 
  Dancake producerer blandt andet citronmånen.
  Det er nye EU-regler, som giver burhøns bedre levevilkår, der rammer en række danske virksomheder og forbrugerne. 
  Hver dag mangler der 15 millioner æg i Europa for at tilfredsstille efterspørgslen. Det oplyser Børsen.
  